LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2009 M. SPALIO 23 D. ĮSAKYMO NR. V-880 „DĖL AMBULATORINIAM GYDYMUI SKIRTŲ KOMPENSUOJAMŲJŲ MEDICINOS PAGALBOS PRIEMONIŲ GRUPIŲ IR ŠIOMS GRUPĖMS PRISKIRIAMŲ MEDICINOS PAGALBOS PRIEMONIŲ JŲ BAZINEI KAINAI APSKAIČIUOTI SĄRAŠO PATVIRTINIMO“ PAKEITIMO

2025 m. kovo 13 d. Nr. V-193

Vilnius

P a k e i č i u Ambulatoriniam gydymui skirtų kompensuojamųjų medicinos pagalbos priemonių grupių ir šioms grupėms priskiriamų medicinos pagalbos priemonių jų bazinei kainai apskaičiuoti sąrašą, patvirtintą Lietuvos Respublikos sveikatos apsaugos ministro 2009 m. spalio 23 d. įsakymu Nr. V-880 „Dėl Ambulatoriniam gydymui skirtų kompensuojamųjų medicinos pagalbos priemonių grupių ir šioms grupėms priskiriamų medicinos pagalbos priemonių jų bazinei kainai apskaičiuoti sąrašo patvirtinimo“:

1.	Pripažįstu netekusiu galios 6.6 papunktį.

2.	Papildau 16 punktu:

„16. Priemonės, skirtos vaistiniams preparatams sušvirkšti per specialų švirkštiklį	16.1. Adatos švirkštikliams, vienkartinės	Kitos medicinos priemonės	Vienkartinio naudojimo adatos, tinkančios insulino arba rekombinantinio augimo hormono suleidimui per specialų švirkštiklį. Adatos pritaikytos naudoti užsukant jas ant švirkštiklio kotelio. Steriliai supakuotos po vieną vienetą.“

Sveikatos apsaugos ministrė	Marija Jakubauskienė